|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

## H O T Ă R Â R E A Nr. 13

**din 29 ianuarie 2016**

**privind aprobarea bugetului de venituri și cheltuieli al**

**Municipiului Dej în anul 2016**

**Consiliul local al Municipiului Dej,** întrunit în ședința ordinară din data de 29 ianuarie 2016;

 Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 1.600 din data de 21 ianuarie 2016, al Direcției Economice din cadrul Primăriei Municipiului Dej, prin care se propune spre aprobare proiectul de hotărâre privind aprobarea bugetului de venituri şi cheltuieli al Municipiului Dej pe anul 2016, proiect avizat favorabil în ședința de lucru a comisiei economice din data de 29 ianuarie 2016;

În conformitate cu prevederile ’art. 19’, alin. (1), ’art. 26’ din Legea Nr. 273/2006 - lege privind finanţele publice locale, cu modificările și completările ulterioare;

Ținând cont de prevederile ’art. 36’, alin. (4), lit. a) şi ‘art. 45’, alin. (2) din Legea Nr. 215 din 2001 privind administraţia publică locală, republicată, cu modificările şi completările ulterioare,

**H O T Ă R Ă Ş T E:**

 **Art. 1**. **Aprobă** **bugetul de venituri şi cheltuieli al Municipiului Dej pe anul 2016** conform **Anexei Nr. 1** în următoarea structură:

**1. Venituri totale în sumă de 81.931,22** **mii lei**

**2. Cheltuieli totale în sumă de 87.855,56** **mii lei**

 **Art. 2. Aprobă Secțiunea de funcționare, parte de bază obligatorie a bugetului local, în sumă de 59.697,97** **mii lei, atât la partea de venituri cât și la partea de cheltuieli.**

 **Art. 3. Aprobă Secțiunea de dezvoltare, parte complementară a bugetului local în sumă de 22.233,25 mii lei la partea de venituri și 28.157,59 mii lei la partea de cheltuieli.**

**Art. 4. Aprobă bugetele instituțiilor de învățământ în sumă de 23.060,16 mii lei conform Anexei Nr. 3.**

**Art. 5. Aprobă Lista obiectivelor de investiții, anexă la bugetul local, în sumă de 29.409,62 mii lei, conform Anexei Nr. 2.**

**Art. 6. Aprobă vărsăminte din Secțiunea de funcționare în Secțiunea de dezvoltare în sumă de 14.033,50** **mii lei.**

 **Art. 7.** **Aprobă bugetul de venituri şi cheltuieli pe anul 2016 al instituțiilor publice și activităților finanțate integral sau parțial din venituri proprii și subvenții, Anexa Nr. 4, în următoarea structură:**

**a.venituri totale în sumă de 30.476,45 mii lei**

**b.cheltuieli totale în sumă de 31.482,48 mii lei**

 **Art. 8. Aprobă bugetul general al Municipiului Dej pe anul 2016 în sumă de 112.407,67** **mii lei la partea de venituri și 119.338,04** **mii lei la partea de cheltuieli, conform Anexei Nr. 7.**

**Art. 9.** Cu ducrea la îndeplinire a prevederilor prezentei hotărâri se încredințează direcțiile, serviciile și birourile din cadrul aparatului de specialitate al primarului și instituțiile subordonate.

**Art. 10. Raportul de specialitate și anexele fac parte integrantă din prezentul proiect.**

 **Art. 11.** Prezenta hotărâre se comunică în termenul legal, prevăzut de lege, Instituției Prefectului Județului Cluj, Direcțiilor din cadrul Primăriei Municipiului Dej, Direcției Generale a Finanțelor Publice Cluj și instituțiilor finanțate din bugetul local.

**Președinte de ședință,**

**Lazăr Nicolae**

**Nr. consilieri în funcţie - 19**

 **Nr. consilieri prezenţi - 17**

**Nr. voturi pentru - 12**

 **Nr. voturi împotrivă -**

 **Abţineri - 5**  **Contrasemnează**

 **Secretar, Jr. Pop Cristina**

**MUNICIPIUL DEJ APROB,**

 **Primar,**

 **ing. Morar Costan**

**A N E X Ă**

**Hotărârea Consiliului Local al Municipiului Dej**

**Nr. 13 din 29 ianuarie 2016**

**PROGRAMUL MUNICIPAL**

 **pentru acordarea de finanţări nerambursabile activităţilor nonprofit de interes general pe anul 2016**

1. **Autoritatea finanţatoare Municipiul Dej**,

în temeiul calităţii sale de **ordonator principal de credite***,* acordă finanţări nerambursabile pentru activităţi nonprofit de interes general, în conformitate cu prevederile Legii Nr. 350/2005 privind regimul finanţărilor din fonduri publice alocate pentru activităţi nonprofit de interes general. Domeniile de intervenţie selectate sunt cele care nu au beneficiat de finanţări nerambursabile din fonduri ale Uniunii Europene.

1. **Scopul** **Programului**

Scopul programului este **dezvoltarea activităţii sportive, sociale si culturale în Municipiul Dej.**

1. **Obiectivul general**

**Obiectivul general** al Programului este îmbunătăţirea calităţii vieţii locuitorilor Municipiului Dej, prin susţinerea iniţiativelor organizaţiilor non-profit/ neguvernamentale de antrenare a cetăţenilor în activităţi sociale, care să asigure dezvoltarea fizică şi intelectuală armonioasă a acestora.

1. **Obiectivele specifice**

Obiectivele specifice ale Programului sunt :

* Evidenţierea contribuţiei semnificative şi constante a sportului de performanţă la reprezentarea şi sporirea prestigiului României pe plan internaţional;
* Susţinerea disciplinelor și probelor sportive, în funcţie de tradiţie şi de gradul de dezvoltare a fiecăreia la nivel naţional şi internaţional;
* Susţinerea activităţii de performanţă la nivelul copiilor şi juniorilor;
* Perfecţionarea sistemelor de selecţie, pregătire şi competiţionale pentru fiecare ramură de sport;
* Susţinerea procesului de redresare a jocurilor sportive, în funcţie de valoarea, tradiţia şi gradul de dezvoltare a fiecăruia la nivel naţional şi internaţional;
* Susţinerea sporturilor de iarnă în vederea amplificării la nivel naţional şi internaţional;
* Încurajarea practicării activităţilor fizice şi sportive, în mod continuu, de cât mai mulţi cetăţeni ;
* Atragerea şi stimularea tuturor categoriilor de cetăţeni, fără nici o discriminare, în mod liber şi voluntar, independent sau în cadru organizat, pentru practicarea activităţilor fizice şi sportive;
* Întreţinerea şi funcţionarea bazei materiale sportive pentru asigurarea condiţiilor necesare practicării activităţilor fizice şi sportive;
* Dezvoltarea bazei materiale prin modernizarea celei existente şi crearea de noi baze sportive pentru lărgirea ariei de practicare a activităţilor fizice şi sportive;
* Stimularea implicării organizaţiilor neguvernamentale în valorificarea potenţialului cultural al Municipiului Dej;
* Stimularea participării locuitorilor Municipiului Dej la viaţa culturală, prin diversificarea ofertei culturale.
1. **Beneficiarii direcţi**:

Beneficiarii direcţi ai Programului sunt :

* persoane fizice sau persoane juridice fără scop patrimonial, asociaţii sau fundaţii, constituite conform legii.
1. **Beneficiarii indirecţi**

Beneficiarii indirecţi ai Programului sunt locuitorii Municipiului Dej, participanţi la activităţi culturale şi sportive.

**(7) Durata**

Durata Programului este **16 martie 2016 – 31 decembrie 2016**.

**(8) Bugetul Programului**

**Suma totală alocată** pentru Program în **anul 2016** este în cuantum de **1.710.000 lei**, după cum urmează: **proiecte sportive:** în **sumă de 1.144.000 lei;** **proiecte culturale:** **566.000 lei.**

**(9) Procedura aplicată**

Finanţarea nerambursabilă acordată din fonduri publice unui beneficiar se va face în baza unui **Contract de finanţare nerambursabilă** încheiat între Municipiul Dej şi beneficiar, în urma aplicării **procedurii selecţiei publice de proiecte.**

**(10) Principiile de atribuire a contractelor de finanţare nerambursabilă**

Principiile care stau la baza atribuirii contractelor de finanţare nerambursabilă sunt:

* **libera concurenţă**, respectiv asigurarea condiţiilor pentru ca persoana fizică sau juridică ce desfăşoară activităţi nonprofit să aibă dreptul de a deveni beneficiar, în condiţiile Legii Nr. 350/2005 privind regimul finanţărilor din fonduri publice alocate pentru activităţi nonprofit de interes general;
* **eficacitatea utilizării fondurilor publice,**respectiv folosirea sistemului concurenţial şi a criteriilor care să facă posibilă evaluarea propunerilor şi a specificaţiilor tehnice şi financiare pentru atribuirea contractului de finanţare nerambursabilă;
* **transparenţa,**respectiv punerea la dispoziţia tuturor celor interesaţi a informaţiilor referitoare la aplicarea procedurii pentru atribuirea contractului de finanţare nerambursabilă;
* **tratamentul egal,**respectiv aplicarea în mod nediscriminatoriu a criteriilor de selecţie şi a criteriilor pentru atribuirea contractului de finanţare nerambursabilă, astfel încât orice persoană fizică sau juridică ce desfăşoară activităţi nonprofit să aibă şanse egale de a i se atribui contractul respectiv;
* **excluderea cumulului,**în sensul că aceeaşi activitate urmărind realizarea unui interes regional nu poate beneficia de atribuirea mai multor contracte de finanţare nerambursabilă de la aceeaşi autoritate finanţatoare;
* **neretroactivitatea,**respectiv excluderea posibilităţii destinării fondurilor nerambursabile unei activităţi a cărei executare a fost deja începută sau finalizată la data încheierii contractului de finanţare;
* **cofinanţarea,**în sensul că finanţările nerambursabile trebuie însoţite de o contribuţie de minimum 10% din valoarea totală a finanţării din partea beneficiarului.

**(11) Comisia de gestionare a Programului**

În vederea gestionării Programului, se constituie **Comisia pentru gestionarea Programului municipal pentru acordarea de finanţări nerambursabile a activităţilor nonprofit de interes general pe anul 2016**, denumită în continuare **Comisia.**

Membrii Comisiei vor fi desemnaţi prin **Dispoziţia primarului Municipiului Dej.**

**(12) Atribuţiile Comisiei**

**Atribuţiile Comisiei** sunt următoarele :

* elaborarea Ghidurilor solicitantului pentru domeniile sport si cultură, care vor cuprinde : condiţiile de eligibilitate a solicitanţilor, proiectelor, activităţilor şi cheltuielilor, cerinţele minime pentru calificare, sumele minime şi maxime care pot fi solicitate, contribuţia solicitantului la finanţarea proiectului, criteriile de evaluare şi selecţie a proiectelor, instrucţiuni privind datele limită care trebuie respectate şi formalităţile care trebuie îndeplinite;
* elaborarea formatului standard pentru cererea de finanţare, a formatului contractului de finanţare şi a altor formulare necesare;
* primirea, evaluarea şi selectarea proiectelor ce vor fi finanţate;
* asigurarea publicităţii şi transparenţei Programului ;
* încheierea contractelor de finanțare ;
* depunerea contractelor semnate și înregistrate la serviciul buget-contabilitate în vederea alocării de credite.

**(13) Prevederi finale**

În termen de 5 de zile de la publicarea Programului în Monitorul Oficial al României, Partea a VI-a, Comisia va elabora Ghidul solicitantului pentru domeniul sport - cultură, formatul standard pentru cererea de finanţare şi pentru contractul de finanţare, precum şi orice alte formulare necesare.

Pentru activităţile din domeniul cultural, Ghidul solicitantului va fi elaborat în conformitate cu prevederile Legii Nr. 350/2006 privind regimul finanţărilor nerambursabile din fonduri publice alocate pentru activităţile nonprofit de interes general.

 Pentru activităţile din domeniul sportiv, Ghidul solicitantului va fi elaborat în conformitate cu prevederile Legii Nr. 350/2006 coroborată cu Ordinul Preşedintelui Agenţiei Naţionale pentru Sport Nr. 130/2006.

Anunţul de participare la selecţia de proiecte va fi publicat în două cotidiane de interes local şi pe site-ul autorităţii publice finanţatoare, www.primariadej.ro

Documentele menţionate mai sus vor fi făcute publice pe site-ul Primăriei Municipiului Dej şi vor fi puse la dispoziţie tuturor persoanelor interesate.

 Data limita pentru depunerea propunerilor de către cei interesați este de 15 zile de la data publicării în Monitorul Oficial.

**GHIDUL SOLICITANTULUI**

**Programele sportive pentru care se acordă finanțare:**

1. “Dezvoltarea sportului pentru toți;”
2. “Dezvoltarea activităților de educație fizică în școli (program cu caracter permanent)”;
3. ”Susținerea și promovarea sportului de performanță”

4. ”Dezvoltarea bazei materiale de agrement sportiv”;

**Criteriile și condițiile de acces la fondurile publice** sunt prevăzute în Legea Nr. 350/2005 privind regimul finanțărilor nerambursabile din fonduri publice alocate pentru activități non profit de interes general;

 Ordinul Nr. 130/2006 privind finanțarea nerambursabilă din fonduri publice a proiectelor cluburilor sportive de drept privat și ale asociațiilor pe ramură de sport județean;

**Cerinţele minime de calificare (eligibilitate) solicitate**

**de autoritatea finanţatoare şi documentele care urmează**

**să fie prezentate de solicitant pentru îndeplinirea cerinţelor respective**

**a)** să fie o structură sportivă recunoscută în condiţiile legii;

**b)** să facă dovada afilierii la federaţia sportivă naţională de specialitate şi/sau la asociaţia pe ramură de sport judeţeană, după caz;

**c)** să facă dovada depunerii situaţiei financiare la data de 31 decembrie anul precedent la organul fiscal competent;

**d)** să nu aibă obligaţii de plată exigibile din anul anterior la instituţia publică căreia îi solicită atribuirea unui contract de finanţare;

**e)** să nu aibă obligaţii de plată exigibile privind impozitele şi taxele către stat, precum şi contribuţiile către asigurările sociale de stat;

**f)** să nu se afle în litigiu cu instituţia publică căreia îi solicită atribuirea unui contract de finanţare;

**g)** să nu furnizeze informaţii false în documentele care însoţesc cererea de finanţare;

**h)** să nu se afle în situaţia de nerespectare a dispoziţiilor statutare, a actelor constitutive, a regulamentelor proprii, precum şi a legii;

**i)** să participe cu o contribuţie financiară de minimum 10% din valoarea totală a finanţării;

**j)** să nu facă obiectul unei proceduri de dizolvare sau de lichidare ori să nu afle deja în stare de dizolvare sau de lichidare în conformitate cu prevederile legale în vigoare;

**k)** să depună cererea de finanţare completă în termenul stabilit de autoritatea finanţatoare;

**e)** tabel nominal cu sportivii legitimaţi.

**Documente ce trebuie prezentate, de solicitant,**

**pentru a dovedi îndeplinirea cerințelor minime de calificare (eligibilitate):**

**a)** Actul constitutiv, Statutul şi Certificatul de înregistrare fiscală, actele doveditoare ale sediului organizaţiei solicitante şi actele adiţionale, după caz;

**b)** Certificatul de identitate sportivă în cazul cluburilor sportive;

**c)** copie după situaţiile financiare anuale la data de 31 decembrie a anului precedent, înregistrate la administraţia finanţelor publice a Municipiului Dej. În cazul în care acestea nu sunt finalizate, se vor depune situaţiile aferente exerciţiului financiar anterior;

**d)** Certificat de atestare fiscală privind obligaţiile de plată la bugetul de stat, respectiv bugetul local;

**e)** declaraţii pe proprie răspundere privind îndeplinirea condiţiilor prevăzute la paragraful cerinţe minime lit. g), h), j) semnate şi parafate de preşedintele structurii sportive;

**f)** angajament pe propria răspundere prin care preşedintele structurii sportive se obligă la o cofinanţare de minim 10%;

**g)** alte documente considerate relevante: Raport de activitate pe anul precedent;

 C.V. Antrenor;

 Listă sportivi

**GRILA DE EVALUARE:**

|  |  |  |
| --- | --- | --- |
| **Nr. Crt.** | **Criteriul** | **Punctaj total** |
| **1.** | **RELEVANŢA PROIECTULUI** | **30** |
| 1.1 | Claritatea definirii obiectivelor proiectului | 5 |
| 1.2. | Sunt clar definite **nevoile grupurilor ţintă** propuse şi beneficiarii finali?În ce măsură proiectul răspunde nevoilor şi cerinţelor **grupului ţintă**? | 5 |
| 1.3. | Impactul proiectului propus pentru comunitatea locală | 20 |
| **2.** | **CAPACITATEA FINANCIARĂ ŞI OPERAŢIONALĂ A SOLICITANTULUI** | **40** |
| **2.1.** | Contribuția proprie – minim 10%. | 15 |
| 2.2. | Estimarea realistă a bugetului în concordantă cu activitățile planificate | 5 |
| 2.3. | - capacitatea structurii sportive de a implementa proiectul | 10 |
| 2.4. | - calificările si experiența personalului implicat în realizarea proiectului | 10 |
| **3.** | **IMPORTANŢA PROIECTULUI** | **25** |
| 3.1. | - planificarea riguroasă si realistă a activităților | 5 |
| 3.2. | - mediatizarea proiectului | 5 |
| 3.3. | Ce cunoştinţe şi competenţe noi vor dobândi participanţii la proiect. | 15 |
| **4.** | **ASIGURAREA CONTINUITĂŢII PROIECTULUI** | **5** |
| 4.1. | durabilitatea si efectul multiplicativ al proiectului | 5 |
|  | **TOTAL PUNCTAJ MAXIM** | **100** |

**Reglementări legale privind acordarea de finanţare nerambursabilă:**

Legea Nr. 350/2005 privind regimul finanţărilor nerambursabile din fonduri publice alocate pentru activităţi non profit de interes general, cu modificările și

completările ulterioare, Ordinul Nr. 130/2006 privind finanţarea nerambursabilă din fonduri publice a proiectelor cluburilor sportive de drept privat şi ale asociaţiilor pe ramură de sport judeţene şi ale municipiului Bucureşti,

Legea educaţiei fizice şi sportului Nr. 69/2000, cu modificările şi completările ulterioare,

Hotărârea Guvernului Nr. 884/2001 privind aprobarea Regulamentului de punere în aplicare a dispoziţiilor Legii educaţiei fizice şi sportului Nr. 69/2000.

Pentru programul „Sportul pentru toți” selecţia publică de proiecte este organizată în baza prevederilor Legii Nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general și Legii Nr. 69/2000, legea educației fizice și sportului, pentru finanţarea nerambursabilă a unor proiecte din cadrul programului sportiv de utilitate publică „Sportul pentru toți”, proiecte înaintate de către structuri sportive fără scop patrimonial din municipiul Dej, pentru anul 2016.

**Cuantumul finanțării este în sumă de 1.144.000 lei și se desfășoară pe anul 2016.**

**Programele pentru acțiuni și/sau programe culturale**

organizate de persoane fizice sau persoane juridice de drept public sau privat, autorizate, respectiv înfiinţate sau recunoscute în condiţiile legii române.

 Domeniile culturale pentru care se organizează finanțări nerambursabile pentru programe, proiecte și acțiuni culturale:
 Aria tematică: Activități muzicale,
 Artele spectacolului (alegeți între teatru, muzică, dans);
 Educație culturală (inclusiv promovarea lecturilor publice);

Patrimoniu cultural local;
 Patrimoniu imaterial;

Editarea de lucrări din domeniul culturii scrise, astfel cum este acesta definit la art. 1 - 3 din Legea Nr. 186/2003 privind promovarea culturii scrise, numai cu caracter documentar cum ar fi: album, broşură, revistă şi alte publicații sau materiale de promovare ilustrative a patrimoniului cultural local în circuitul cultural naţional

**Documente ce trebuie prezentate, de solicitant,**

**pentru a dovedi îndeplinirea cerințelor minime de calificare (eligibilitate) pentru proiecte culturale:**

* 1. Actul constitutiv, Statutul, Certificatul de înregistrare fiscală, actele doveditoare ale sediului organizației, acte adiționale;
	2. Certificat de atestare fiscală privind obligațiile de plată la bugetul de stat, bugetul local;
	3. copie situații financiare anuale, înregistrate la Administrația Finanțelor publice ale Municipiului Dej, situații aferente exercițiului financiar anterior;
	4. Declarații pe propria răspundere Anexa Nr. 3;
	5. Angajament pe propria răspundere prin care președintele structurii culturale se obligă la o cofinanțare de minim 10%;
	6. Raport de activitate pe anul anterior;

 C.V. președinte structură culturală;

 Listă participanți

**GRILA DE EVALUARE:**

|  |  |  |  |
| --- | --- | --- | --- |
| **NNr. crt.** | **Criteriul** | **Punctaj** | **Structura socio - culturală** |
| **1.** | consistenţa tehnică (modul de redactare şi de prezentare a informaţiilor cu privire la descrierea proiectului, claritate şi fiabilitatea informaţiilor, importanţa sau reprezentativitatea proiectului) |  |  |
| **2.** | soliditate financiară (modul de stabilire a valorilor, claritatea şi acuratețea detalierea cheltuielilor care pot fi finanţate) |  |  |
| **3.** | capacitate de realizare (număr de personal implicat în realizarea proiectului, pregătirea şi experienţa acestora) |  |  |
| **4.** | contribuția financiară a solicitantului (exprimată în procente) |  |  |
| **Total** | **100** |

**Reglementări legale privind acordarea de finanțare nerambursabilă:** Legea Nr. 350/2005 privind regimul finanțărilor nerambursabile din fonduri publice alocate pentru activități non profit de interes general;

Ordonanța Guvernului Nr. 2 din data de 30 ianuarie 2008, privind modificarea și completarea Ordonanței de Urgență a Guvernului Nr. 51/1998, privind îmbunătățirea sistemului financiar al programelor culturale.

Ordonanţa Guvernului Nr. 51/1998 privind îmbunătăţirea sistemului de finanţare ale programelor şi proiectelor culturale, cu modificările și completările ulterioare;

Pentru linia de finanțare „Cultură” selecţia publică de proiecte va fi organizată în baza prevederilor Legii Nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, pentru finanţarea nerambursabilă a unor proiecte culturale, conform Legii Nr. 350/2005 şi ale Ordonanța Guvernului Nr. 51/1998 privind îmbunătăţirea sistemului de finanţare a programelor şi proiectelor culturale, cu modificările şi completările ulterioare; proiecte înaintate de către organizaţii sau asociaţii fără scop patrimonial din Municipiul Dej, pentru anul 2016.

**Cuantumul finanțării este în sumă de 566.000 lei și se desfășoară pe anul 2016.**